г) на настоящия параграф, с условия за справедливост, разумност и своевременност;
 д)
 задължения във връзка с възстановяването на разходите и ценовия контрол, включително задължения за разходоориентираност на цените и задължения във връзка със системите за отчитане на разходите при предоставянето на определени видове взаимосвързаност и/или достъп в случаите, когато анализът на пазара разкрива, че липсата на ефективна конкуренция означава възможност за съответния оператор да поддържа прекомерно завишени цени или да прилага ценови натиск в ущърб на крайните потребители.
 Регулаторните органи вземат предвид направените от оператора инвестиции и допускат разумна възвращаемост на съответния вложен капитал.
 е)
 задължение да се публикуват конкретните задължения, наложени на доставчик на услуги от регулаторния орган, посочвайки конкретния продукт/услуга и географски пазари. Оповестява се актуализирана информация, при условие че не е поверителна и не съдържа търговски тайни, по начин, който гарантира лесен достъп на всички заинтересовани страни до нея.
 ж)
 задължения за прозрачност, с които от операторите се изисква да оповестят конкретна информация, и по-специално, когато операторите са задължени да не допускат дискриминация, регулаторът може да изисква от тях да публикуват примерна оферта, която да бъде достатъчно незащитена, за да гарантира, че от предприятията не се изисква да плащат за инфраструктура, която не е необходима за исканата услуга, и която прави разбивка по компоненти според пазарните потребности и свързаните с тях условия, включително цени.
 4. Страните гарантират, че доставчик на услуги, който иска взаимосвързаност с доставчик на услуги, определен като притежаващ значителна пазарна сила, има право на обжалване по всяко време или след оповестен разумен период от време пред независим местен орган, който може да бъде регулаторен орган, като този посочен в член 115, параграф 2, буква г) от настоящото споразумение, за разрешаване на спорове относно условията за взаимосвързаност и/или достъп.
 Член 119
 Ограничени ресурси
 1. Страните гарантират, че всички процедури за разпределението и използването на ограничени ресурси, включително честоти, номера и права на ползване, се провеждат по обективен, навременен, прозрачен и недискриминационен начин. Текущото положение с разпределените честотни ленти се прави обществено достояние, но не се изисква подробно посочване на честотите, разпределени за специфично ползване от държавните органи.
 2. Страните гарантират ефективното управление на радиочестотите за далекосъобщителни услуги на своята територия с цел да се гарантира ефективното и ефикасното използване на честотния спектър. Когато търсенето на конкретни честоти надвишава тяхната наличност, се следват подходящи и прозрачни процедури за разпределянето на тези честоти с цел оптимизиране на тяхното използване и способстване за развитието на конкуренция.
 3. Страните гарантират, че разпределянето на националните номерационни ресурси и управлението на националните номерационни планове е поверено на регулаторния орган.
 4. Когато публични или местни органи притежават или контролират доставчици на услуги, които експлоатират обществени съобщителни мрежи и/или услуги, трябва да бъде гарантирано ефективно структурно разделение между функцията, натоварена с предоставянето на правата за преминаване от дейностите, свързани със собственост и контрол.
 Член 120
 Универсална услуга
 1. Всяка страна има правото да определя вида на задълженията за универсална услуга, които желае да поддържа.
 2. Подобни задължения не се считат за насочени срещу конкуренцията сами по себе си, при условие че се прилагат